armvectores/hy_wikipedia_2023 huggingface dataset:
Փչի՛ր, քամի

«Փչի՛ր, քամի» (լատիշ․՝ Pūt, vējiņi), խորհրդային գեղարվեստական ֆիլմ, որը նկարահանել է ռեժիսոր Գունար Պիեսիսը Ռայնիսի համանուն չափածո պիեսի հիման վրա Ռիգայի կինոստուդիայում։


== Սյուժե ==
Ֆիլմի հիմքում Ռայնիսի կողմից մշակված ժողովրդական սյուժե է, որում ներկայացվում է դասական սիրային եռանկյունի՝ նախանձելի փեսացու նավակավար Ուլդիսը, նրա հարսնացուն՝ հարուստ գյուղացիների դուստր Զանեն և աղքատ բատրակուհի Բայբան, որը դաստիարակվել են որդեգիր ընտանիքում։
Ուլդիսը նշանադրվում է տիրոջ դստեր հետ, բայց անսպասելիորեն սիրահարվում է խուտորում ապրող բատրակուհուն։ Աղջիկը չի համարձակվում փոխադարձաբար պատասխանել սիրահարված երիտասարդին՝ իմանալով, թե ինչպես են դստեր հարսանիքին սպասում իր խորթ ծնողների տանը։ Ստեղծված իրավիճակից ելք չգտնելով և չկարողանալով ընտրություն կատարել  սիրո և պարտքի զգացողության միջև՝ նա որոշում է ինքնասպան լինել։


== Դերերում ==
Էսմերալդա Էրմալե – Բայբա
Գիրտ Յակովլև – Ուլդիս
Պետերիս Գաուդինշ – Գատին (հնչյունավորել Է Վալենտին Գրաչովը)
Էլիտա Կրաստինյա – Անդա
Անտրա Լիեդսկալնինյա – Ցիեպա
Աստրիդա Կայրիշա – Զանե
Էլզա Ռաձինա – մայր
Լիդիա Ֆրեյմանե – Օրտա
Ուլդիս Դումպիս – Դիձիս
Հելգա Դանցբերգա – էպիզոդ
Յուրիս Լեյասկալնս – էպիզոդ
Էդգար Լիեպինշ – էպիզոդ
Կարլիս Զուշմանիս – էպիզոդ
Պետերիս Լիեպինշ – էպիզոդ
Ֆիլմում նկարահանվել են ժողովրդական պարի համույթներ Ալսունգայից և Մադոնայից։


== Նկարահանող խումբ ==
Սցենարի հեղինակներ՝ Իմանտ Զիեդոնիս, Գունար Պիեսիս
Ռեժիսոր՝ Գունար Պիեսիս
Օպերատոր՝ Մարտինշ Կլեյնս
Նկարիչ՝ Դայլիս Ռոժլապա
Կոմպոզիտոր՝ Իմանտս Կալնինշ


== Մրցանակներ ==
1974 - Բաքվի համամիութենական 7-րդ կինոփառատոնում ֆիլմն ստացել է մրցանակներ․
Դասականների լավագույն էկրանավորման մրցանակ («Քաոս» ֆիլմի հետ),
Երաժշտության մրցանակ (կոմպոզիտոր Իմանց Կալնինշ),
Երկրորդ մրցանակ կնոջ դերակատարման համար (Էլզա Ռաձին և Էսմերալդա Էրմալե)։


== Ծանոթագրություններ ==
Օսվալդ Ռայներ

Օսվալդ Թեոդոր Ռայներ (անգլ.՝ Oswald Theodore Rayner, նոյեմբերի 29, 1888(1888-11-29), Սմեթուիք, Սենդուել, Ուեսթ Միդլանդս, Անգլիա, Մեծ Բրիտանիայի և Իռլանդիայի միացյալ թագավորություն - մարտի 6, 1961(1961-03-06), Բոթլի, Նորթ Հինքսի, Vale of White Horse, Օքսֆորդշիր, Անգլիա, Միացյալ Թագավորություն), Ռուսական կայսրությունում Առաջին համաշխարհային պատերազմի ժամանակ բրիտանական գաղտնի հետախուզական ծառայության (SIS) գործակալ։ Վարկածներից մեկի համաձայն եղել է Գրիգորի Ռասպուտինի սպանության մասնակիցներից մեկը։ Ավելի ուշ դարձել է Ֆինլանդիայում The Daily Telegraph թերթի թղթակից (1920 թվական)։


== Կենսագրություն ==
Ծնվել է Մեծ Բրիտանիայի Սթաֆորդշիր կոմսության Սմեթուիք ավանում՝ կտորի առևտրական Թոմաս Ռայների ու նրա կնոջ՝ Ֆլորենսի ընտանիքում։ Օքսֆորդի Oriel College-ում սովորել է ժամանակակից օտար լեզուներ։ 1907-1910 թվականներին այնտեղ էլ ծանոթացել է իշխան Ֆելիքս Յուսուպովի հետ, որը համարվում է Ռասպուտինի սպանության կազմակերպիչը։ Ռայներին ու Յուսուպովին որոշ պատմաբաններ վերագրում են միասեռական հարաբերություններ։
1910 թվականից Ռայները եղել է Inner Temple-ում փաստաբան, ընդունվել փաստաբանների կոլեգիա։ Ռայներն ազատորեն տիրապետել է ֆրանսերենին, գերմաներենին ու ռուսերենին։ Հավաքագրվել է բրիտանական գաղտնի հետախուզական ծառայության (SIS) կողմից և Առաջին համաշխարհային պատերազմի սկզբին որպես սպա ծառայության անցել բրիտանական հետախուզությունում՝ Մենսֆիլդ Սմիթ Քամինգի հրամանատարության ներքո։


== Ծառայությունը գաղտնի հետախուզական ծառայությունում ==
1915 թվականի դեկտեմբերի 15-ին զորակոչվել է բանակ և լեյտենանտի կոչումով ուղարկվել Պետրոգրադում SIS-ի ռեզիդենտություն, որտեղ սկզբում ծառայել է փոխգնդապետ Սեմյուել Հորի ղեկավարությամբ։ Ռայներից բացի SIS-ի ռեզիդենտությունում աշխատել են նաև Ջոն Սքեյլը, Քադբերթ Թորնհիլը և Սթեֆեն Էլեյը։
Վարկածներից մեկի համաձայն՝ Ռայները 1916 թվականի դեկտեմբերի 17-ի գիշերը մասնակցություն է ունեցել Գրիգորի Ռասպուտինի սպանությանը։ Նշվում էր, որ սպանությունն իրականացվել է բրիտանական հետախուզության հանձնարարությամբ։ Դա պայմանավորված էր Ռասպուտինի կողմից՝ ռուսական կայսերական կառավարությունից բրիտանամետ նախարարների հեռացմամբ ու Առաջին համաշխարհային պատերազմից ռուսական զորքերի դուրսբերման պահանջով։ Բրիտանացի մի շարք հետազոտողների կարծիքով՝ հենց Ռեյներն է կրակել Ռասպուտինի գլխին։
1917 թվականին Օսվալդ Ռայները ստացել է կապիտանի կոչում։ 1918 թվականին ուղարկվել է SIS-ի Ստոկհոլմի ռեզիդենտություն, որտեղ ծառայել է Ջոն Սքեյլի ղեկավարության ներքո։ Այնտեղ նա զբաղվում էր ռուսախոսների հավաքագրմամբ՝ Ռուսաստան հետագայում ուղարկման համար։ Ռայները 1919 թվականին վերադարձել է Ռուսաստան, ծառայել Վլադիվոստոկում։ 1920 թվականին զորացրվել է բրիտանական բանակից, սակայն 1921 թվականին առևտրային պատվիրակության կազմում այցելել Մոսկվա։
1927 թվականին Ռայները, Ֆելիքս Յուսուպովի հետ համատեղ ջանքերով, անգլերեն է թարգմանել Յուսուպովի «Ռասպուտին՝ նրա կործանարար ազդեցությունն ու սպանությունը»։
Իր որդուն Ռայներն անվանել է Ֆելիքս Յուսուպովի պատվին՝ Ջոն Ֆելիքս Ռայներ։ Օսվալդ Ռայների մահվանից հետո նրա որդին ապրեց ընդամենը չորս տարի։ Կյանքի վերջին տարիներին Ռայներն ապրել է Օքսֆորդշիր կոմսության Բոթլի տեղանքում, որտեղ ընդհուպ մինչև մահն օգնել է տեղական եկեղեցուն գումարի հավաքման հարցում։ Օսվալդ Ռայները մահացել է 1961 թվականին Բոթլիում։


== Ծանոթագրություններ ==
Փառական

Փառական, Կապսար, լեռնագագաթ Հայաստանի Սյունիքի մարզում, Զանգեզուրի ու Մեղրու լեռնաշղթաների հանգուցակետում՝ Հայաստանի Սյունիքի մարզում։ Բարձրությունը 3826 մ է։ Կազմված է պալեոգենի հրային ապարներից։ Քարքարոտ է, ժայռոտ, տեղ-տեղ՝ լեռնատունդրային բուսականություն։


== Ծանոթագրություններ ==
Ապրակսին (գյուղ, Կիրովսկի շրջան)

Ապրակսին (ռուս.՝ Апраксин), գյուղ Ռուսաստանի Լենինգրադի մարզի Կիրովսկի շրջանի կազմում։
Բնակչությունը 2007 թվականին գրանցված տվյալներով կազմում էր 31 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գորիսի Ակսել Բակունցի անվան թիվ 1 դպրոց

Գորիսի Ակսել Բակունցի անվան թիվ 1 դպրոց, տարրական, միջնակարգ և ավագ  դպրոց ՀՀ Սյունիքի մարզի Գորիս քաղաքում։


== Դպրոցի պատմություն ==
1884 թվական Գորիս քաղաքի մի շարք մեծատուններ  դիմում են Հայոց կաթողիկոսին Գորիսում դպրոց բացելու խնդրանքով ։ Եվ 1884 թվականին Գորիսում բացվում է առաջին երկսեռ չորսդասյա դպրոցը` չորս ուսուցիչներով։ Նրանք էին` Ներսիսյան դպրոցի շրջանավարտ Զաքարիա Մկոյանը, Թիֆլիսի երկրորդ գիմնազիայի 8-րդ դասարանի շրջանավարտ օրիորդ Աշխեն Մելիք-Շահնազարյանը, Ներսիսյան դպրոցի 6-րդ դասարանի շրջանավարտ Սերոբ Տեր-Խաչատրյանը, Բաքվի կարուձևի դպրոցի շրջանավարտ օրիորդ Վարդուհի Ղուկասյանը։ 1918 թվականին դպրոցը կոչվել է պրոգիմնազիա, իսկ հետագայում վերանվանվել է կենտրոնական վարժարան, որի հիմքի վրա ստեղծվել է քաղաքի առաջին յոթամյա դպրոցը։ 1933-34 թվականների ուստարվանից դպրոցը դարձել է միջնակարգ և կոչվել Ասքանազ Մռավյանի անունով։ 1935-36 թվականների ուստարվանից դպրոցը կոչվել է Գորիսի օրինակելի միջնակարգ դպրոց, որը և տվել է իր առաջին 18 շրջանավարտը։ Մեզ հայտնի են միայն 1920 թվականից աշխատած տնօրենների անունները` Ղևոնդ Սևլիկյան, Արամ Մինասյան, Մուշեղ Ադունց, Ռուբեն Պետրոսյան, Սերոբ Բարխուդարյան, Աշոտ Օհանյան, Մուշեղ Քյարունց, Ռուբեն Գիչունց, Գուրգեն Դադալյան, Գրիշա Մանուչարյան, Ռիտա Սևլիկյան, Թելման Աբրահամյան, Կարինե Մովսիսյան, Լուսինե Մանուչարյան։ Այս դպրոցում են սովորել Ակսել Բակունցը, Սերո Խանզադյանը, Գուսան Աշոտը։ Դպրոցի առաջին ոսկե մեդալակիրը եղել է  Սևադա Բակունցը։


== Ծանոթագրություններ ==


== Աղբյուրներ ==
Կարեն Սահակյան «Ուրվագիծ Գորիսի կրթական համակարգի պատմության»
Ռազնասի ազգային պարկ

Ռազնասի ազգային պարկ (լատիշ․՝ Rāznas nacionālais parks), ազգային պարկ  Լատվիայի արևելյան մասում, Լատգալիայի բարձրության վրա։ Ազգային պարկի տարածքը կազմում է 59 615 հա։ Ազգային պարկը գտնվում է հիմնականում Ռեզեկնեի շրջանում, մասամբ նաև Դագդայի և Լուձայի շրջաններում։
Այն հիմնադրվել է 2007 թվականի հունվարի 1-ին, նախկինում գոյություն ունեցող նույնանուն բնական պարկի կարգավիճակի փոփոխման ճանապարհով։ Նման վերակազմավորման նախաձեռնության հեղինակը Դաուգավպիլսի համալսարանն էր։
Ազգային պարկը ստեղծվել է Լատվիայի երկրորդ ամենամեծ լճի՝ Ռազնասի և նրան հարակից շրջակա տարածքները պաշտպանելու համար։ Ազգային պարկի տարածքի 14% -ը կազմում է ջրային մակերևույթը։ Առավել թանկարժեք էկոհամակարգերը բնական սաղարթախիտ անտառներն են, որոնք բուսականության ունեն հազվագյուտ տեսակների մեծ թիվ, որոնք աճում են Էժեզերս լճի վրա գտնվող 26 կղզիներից մի քանիսի վրա։ Բնականին մոտ մարգագետինները նույնպես բարձր բնապահպանման արժեք ունեն։


== Տես նաև ==
Բալթյան երկրների ազգային պարկերի ցանկ


== Արտաքին հղումներ ==
Rāznas nacionālais parks
«Национальный парк Разнас»։ Արխիվացված է օրիգինալից 2014-12-17-ին  


== Ծանոթագրություններ ==
Գալուստ Կյուլպենկյան հիմնարկություն

Գալուստ Կյուլպենկյան հիմնարկություն, (ԳԿՀ) բարեսիրական և գիտամշակութային հաստատություն է։ Հիմնվել է բրիտանահպատակ հայ մեծահարուստ նավթարդյունաբերող Գալուստ Կյուլպենկյանի (1869-1955) 1953-ի հունիսի 18 թվակիր կտակի համաձայն՝ 1956-ին, Լիսաբոնում (Պորտուգալիա), որտեղ 1942-ից բնակություն էր հաստատել կտակարարը։ Հիմնարկության նպատակն է իրականացնել բարեսիրական գործունեություն՝ նպաստելով գիտության, կրթության, առողջապահության հ արվեստի զարգացմանը։ Կտակի կարգադրության համաձայն՝ Պորտուգալիայի կառավարությունը 1956-ի հուլիսի 18-ին հրապարակելէ հրամանագիր-օրենք, որով Գալուստ Կյուլպենկյան հիմնարկությունը դիտվում է իրավաբանական անձի կարգավիճակով օժտված պորտուգալական անկախ հաստատություն։
Օրենքը հիմնարկությանն արտոնում է գործունեություն ծավալել նաև Պորտուգալիայի սահմաններից դուրս, անհրաժեշտության դեպքում հանձնախմբեր կամ ներկայացուցչություններ հիմնել այլ երկրներում (առայժմ դրանք գործում են Լոնդոնում և Փարիզում)։ Գալուստ Կյուլպենկյանի կտակի մեջ չի հիշատակվում հայությանն օգնելու կամ նյութական միջոցներ տրամադրելու մասին (նշվում է միայն Ս. էջմիածնի Մայր տաճարի նորոգման համար 450 հազար դոլար հատկացնելու մասին)։ Կտակարար մարմնի մեջ է եղել նաև Գալուստ Կյուլպենկյանի դստեր ամուսինը Գեորգ Եսայանը, որի ջանքերի շնորհիվ հիմն արվության կազմում ստեղծվել է Հայկական համայնքների բաժանմունք՝ սփյուռքի և հատկապես Միջին Արևելքի հայ համայնքների կրթական, առողջապահական մշակութային խնդիրների լուծմանը նպաստելու համար։ 1964-ից Հայկական համայնքների բաժանմունքը սկսել է նաև օժանդակություն ցուցաբերել Հայաստանի որոշ գիտահետազոտական մշակութային հաստատությունների, ինչպես նաև արդիական բժշկական սարքավորումներ մատակարարել հանրապետության հիվանդանոցներին։ ԳԿՀ ֊ի ղեկավարումն իրականացնում է Տնօրենների ժողովը՝ բաղկացած 7 անդամներից։ Նախագահն է Էմիլիո Ռուի Վիլարը (2002-ից)։
Վենանսոն

Վենանսոն (ֆր.՝ Venanson), կոմունա Ֆրանսիայի հարավ-արևելքում՝ Պրովանս Ալպեր Լազուր ափ շրջանի Ծովափնյա Ալպեր դեպարտամենտի Նիցցա շրջանի Տուրետ Լևանս կանտոնում։ Մինչև 2015 թվականի մարտը կոմունան վարչականորեն ընդգրկված էր Սեն Մարտեն Վեզյուբի կանտոնի կազմում (Նիցցա) շրջան)։
Կոմունայի տարածքը կազմում է 14.98 կմ², բնակչությունը՝ 603 մարդ (2006) աճի միտումով։ 686 մարդ(2012), բնակչության խտությունը՝ 45.8 մարդ/կմ²։


== Բնակչություն ==
Կոմունայի բնակչությունը 2001 թվականին կազմել է 682 մարդ, 2012 թվականին՝ 686 մարդ.

Բնակչության թվաքանակի դինամիկան։


== Տնտեսություն ==
2010 թվականին աշխատունակ տարիքի (15-64 տարեկան) 368 բնակիչներից 266-ը եղել են տնտեսապես ակտիվ, 102-ը՝ ոչ ակտիվ (ակտիվության գործակիցը կազմել է 72.3 %, 1999 թվականին եղել է 64.6 %: Աշխատունակ տարիքի 266 ակտիվ բնակիչներից աշխատում էին 238-ը (130 տղամարդ և 108 կին), 25 հաշվառված էին որպես գործազուրկ (16 տղամարդ և 12 կին)։ Աշխատունակ տարիքի 102 ոչ ակտիվ բնակիչներից 33-ը եղել են աշակերտներ կամ ուսանողներ, 32-ը՝ թոշակառուներ, իսկ 37-ը՝ ոչ ակտիվ են եղել այլ պատճառներով.:
2010 կոմունայում հաշվառված են եղել 233 հարկատու տնային տնտեսություններ, որտեղ ապրում էր 615.0 մարդ։ Մեկ հարկատուին բաժին ընկնող շահույթը կազմել է 16 հազար 285.5 եվրո.:


== Ծանոթագրություններ ==


== Արտաքին հղումներ ==
Վալբոն կոմունայի քաղաքապետարանի պաշտոնական կայք (ֆր.)
Իրիցանք

Անվան այլ կիրառումների համար տե՛ս՝ Իրիցանք (այլ կիրառումներ)Իրիցանք, գյուղ Արևմտյան Հայաստանում, Բիթլիսի վիլայեթի Մշո գավառում։ Գտնվում է Մուշ քաղաքից 8 կմ հարավ՝ Սևսար լեռան հարավարևմտյան փեշերին։


== Անվան ստուգաբանություն ==
Բնակավայրի անվանումը կապված է Սասունցի Դավիթի հետ։ Ըստ ավանդության Դավիթը մրսում է ու տաք տեղ է փնտրում։ Հասնելով այդ վայրը Դավիթը բացականչել է. «էստեղ տաք է, հորեղբայր, իրիցանք»։ Իրիցանք նշանակում է շոգից այվեցանք։


== Բնակչություն ==
XX դարի սկզբին ուներ 25 տուն՝ 134 բնակչով։


== Տնտեսություն ==
Բնակչության հիմնական զբաղմունքը անասնապահությունն ու հողագործությունն է։


== Պատմամշակութային կառույցներ ==
Իրիցանքն ուներ հին և մեծ վանք, որը կոցվել է Իրիցանքի վանք։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Գյոզալդաղ (լեռնագագաթ)

Անվան այլ կիրառումների համար տե՛ս՝ Գյոզալդաղ (այլ կիրառումներ)Գյոզալդաղ, լեռնագագաթ Հայաստանի Գեղարքունիքի մարզում, Սևանի լեռնաշղթայում, Սևանա լճից հյուսիս-արևելք։ Բարձրությունը 2580 մ։


== Ծանոթագրություններ ==
(7111) 1985 QA1

(7111) 1985 QA1, աստերոիդ աստերոիդների հիմնական գոտում։ Հայտնաբերվել է 1985 թվականի օգոստոսի 17-ին Էլեանորա Հելինի կողմից Պալոմարում։
Միջին հեռավորությունը Արեգակից կազմում է 2,406846 ա. մ., առավելագույնը մոտենում է 2,2236 ա. մ. հեռավորության վրա և հեռանում 2,59 ա. մ.։ Արեգակի շուրջ մեկ ամբողջական պտույտ է կատարում 1363,86 երկրային օրվա ընթացքում, իր ուղեծրով շարժվելով միջինում 0,263956 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,55° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7111) 1985 QA1 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կոբաձե

Կոբաձե (վրաց.՝ კობაძე), գյուղ Վրաստանում։ Գտնվում է Կախեթի մարզ երկրամասի Թելավի մունիցիպալիտետում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 58 մարդ։


== Ծանոթագրություններ ==
Սոզա (Պարաիբա)

Անվան այլ կիրառումների համար տե՛ս՝ Սոզա (այլ կիրառումներ)Սոզա (Պարաիբա) (պորտ.՝ Sousa), համայնք Բրազիլիայում՝ Պարաիբա նահանգի կազմում։ Գտնվում է Պարաիբա նահանգի Սերտանի մարզում։ Մտնում է Սոզա գավառի կազմի մեջ։ Բնակչությունը կազմում է 63 886 մարդ՝ 2007 թվականի տվյալներով։ Գրավում է 842 կմ2 տարածք։ Բնակչության խտությունը՝ 75,56 մարդ/կմ²։


== Պատմություն ==
Քաղաքը հիմնադրվել է 1766 թվականին։


== Վիճակագրություն ==
Համախառն ներքին արդյունքը, 2004 թվականի դրությամբ, կազմում է 209 243.000,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2004 թվականի դրությամբ, կազմում է 3.317,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։


== Աշխարհագրություն ==
Տեղանքի կլիման կիսաանապատային է։


== Արտաքին հղումներ ==
Տեղեկություններ Սոզայի մասին
Քեն (տիկնիկ)

Քեն (անգլ.՝ Ken), ամերիկյան Mattel ընկերության կողմից ստեղծված խաղալիք, Բարբի տիկնիկի ընկերը։ Թողարկվել է 1961 թվականին (Բարբին՝ 1959 թվականին)։ Նրան անվանել են Ռութ Հենդլերի (Mattel-ի համահիմնադիր) որդու անվամբ։ Ամբողջական անունը՝ Քեն Քարսոն։


== Նկարագրություն ==
Առաջին տարբերակում (1961 թվական) Քենը մազերի կարճ ոզնի կտրվածքով էր, իսկ հասակը 12 դյույմ էր (30 սմ)։ «U.S. News and World Report» ամսագրի նկարագրությամբ՝ բնօրինակ տարբերակում Քենը եղել է «կարմիր շալվարով նիհար բուսաբան»։
2004 թվականին Քենը դուրս է բերվել տեսականուց, սակայն 2006 թվականին վերադարձվել է՝ պայմանավորված սպառողական պահանջարկով։
Երբ 1990-ական թվականների վերջին Սեյլեմում հիմնադրվել է խաղալիքների ազգային փառքի սրահը, Բարբի տիկնիկն ընդգրկվել է առաջին խմբաքանակում, իսկ Քենը՝ ոչ։ Տեղեկանալով ներառվածների թվում Քենի և Միսթր Կարտոֆիլե գլխի բացակայության մասին՝ մոտակայքում գտնվող Վիլլամետի համալսարանի ուսանողները բողոքի ակցիա են կազմակերպել՝ հագնելով իրենց սիրելի հերոսների հագուստները։ Սակայն հաջորդ խմբաքանակում, որը հայտարարվել է 1999 թվականի նոյեմբերին, Քենը և Միսթր Կարտոֆիլե գլուխը կրկին չեն ընդգրկվել։


== Ծանոթագրություններ ==
Ալագոաս նահանգի արևելյան մարզ

Ալագոաս նահանգի արևելք (պորտ.՝ Mesorregião do Leste Alagoano), վարչական մեզոշրջան Բրազիլիայում, մտնում է Ալագոաս նահանգի մեջ։ Բնակչությունը կազմում է 2064525 մարդ 2006 թվականի տվյալով։ Զբաղեցված տարածքը 13240.60 կմ²։ Բնակչության խտությունը 155.92 մարդ/կմ²։
Ալֆերևո (գյուղ, Պերեսլավսկի շրջան)

Ալֆերևո (ռուս.՝ Алферьево), գյուղ Ռուսաստանի Յարոսլավլի մարզի Պերեսլավսկի շրջանի կազմում։
Բնակչությունը 2007 թվականին գրանցված տվյալներով կազմում էր 7 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տնային մուկ

Տնային մուկ (լատ.՝ Mus musculus), կրծողների կարգի մկնանմանների ենթակարգի կաթնասուն կենդանի։ Հայաստանում տարածված է գրեթե ամենուր։


== Արտաքին կառուցվածք ==
Մարմնի երկարությունը 7-11 սմ է, պոչինը՝ 4-10 սմ. Դունչը սուր է, ականջները՝ ուղղված առաջ։ Գունավորումը բազմազան է (մոխրագույնից սպիտակ)։ Գունավորումը փոփոխական է, մոխրագույնից (հյուսիում) մինչև դեղնադարչնագույն (հարավում)։


== Բազմացում և զարգացում ==
էգը ծնում է 5-7 ձագ (տարեկան մի քանի սերունդ)։ Ապրում է մեծ ընտանիքներով։


== Սննդառություն ==
Ամենակեր է (վնասում է հատիկավոր բույսերը, ոչնչացնում և աղտոտում սննդամթերքը)։ Սինանթրոպ տեսակ է։ Տարածված է համարյա ամենուրեք։ Ամենակեր է։
Վնասում է հատիկային կուլտուրաներին, ոչնչացնում և կեղտոտում է սննդամթերքը։ ժանտախտի և տուլարեմիայի հարուցիչների փոխանցող է։ Տան մկների դեմ պայքարում են մեխանիկական, քիմիական մեթոդներով։ Օգտագործվում է որպես լաբորատոր կենդանի։

Որոշ հիվանդությունների (ժանտախտ, տուլարեմիա) հարուցիչների փոխանցող է։ Պայքարը՝ քիմիական և մեխանիկական միջոցներով։ Փորձակենդանի է (հատկապես սպիտակը)։
Կունդ

Կունդ, անիվի կենտրոնական, սովորաբար հաստացված մաս, որն ունի անցք՝ սռնիին կամ լիսեռին հագցնելու համար։ Կունդը միացնում են անվահեծին ճաղերով կամ սկավառակով։
Ալեքսանդր Հարությունյան (այլ կիրառումներ)

Ալեքսանդր Հարությունյան  անունը կարող է վերաբերել հետևյալ անձանց.

Ալեքսանդր Հարությունյան՝ հայ ազատամարտիկ, արցախյան պատերազմների մասնակից, Արցախի հերոս,
Ալեքսանդր Հարությունյան՝ խորհրդային և հայ կոմպոզիտոր և դաշնակահար, Երևանի պետական կոնսերվատորիայի պրոֆեսոր,
Ալեքսանդր Հարությունյան՝ հայ իրավագետ, իրավաբանական գիտությունների թեկնածու, պրոֆեսոր։
Աստերոիդների ցանկ (121201-121300)

Աստերոիդների ցանկ (121101-121200)  • Աստերոիդների ցանկ  • Աստերոիդների ցանկ (121301-121400)
 Աստերոիդների ցանկ (121101-121200)  • Աստերոիդների ցանկ  • Աստերոիդների ցանկ (121301-121400)
Նաբի Խազրի Բաբաև

Նաբի Խազրի Բաբաև, Բաբաև Նաբի Ալեքպեր օղլի (դեկտեմբերի 10, 1924(1924-12-10), Խըրդալան, Բաքվի գավառ, Ադրբեջանական ԽՍՀ, ԱԽՖՍՀ, ԽՍՀՄ - հունվարի 15, 2007(2007-01-15), Բաքու, Ադրբեջան), գ․ խրդալան, Ադրբեջանական ԱԽՀ), ադրբեջանցի խորհրդային բանաստեղծ։ Ավարտել է Մ․ Գորկու անվան գրականության ինստիտուտը։ Տպագրվել է 1944 թվականից։ «Ծաղկող երազանքներ» (1950), «Լեռնային արև» (1957), «Հայրենիք և օտարություն» (1958), «Կաղնին ժայռի վրա» (1959) բանաստեղծությունների ժողովածուներում արտահայտել է խաղաղության համար մղվող պայքարի, ժողովուրդների բարեկամության և հայրենասիրության գաղափարներ։ Թարգմանել է Ա․ Պուշկինի, Մ․ Լերմոնտովի, Հ․ Թումանյանի, Ա․ Իսահակյանի երկերից։


== Ծանոթագրություններ ==
Անոնե դի Բրիանցա

Անոնե դի Բրիանցա  (իտալերեն՝ Annone di Brianza), կոմունա Իտալիայում, գտնվում է Լոմբարդիա մարզի Լեքո գավառում։
Բնակչությունը կազմում է 2000 մարդ (2008 թվականի տվյալներով), բնակչության խտությունը կազմում է՝ 400 մարդ/կմ²։ Մակերեսը՝ 5 կմ²։ Փոստային ինդեքս՝ 23821: Հեռախոսային կոդ՝ 0341.


== Արտաքին հղումներ ==
Քաղաքի պաշտոնական կայք(իտալ.)


== Ծանոթագրություններ ==
Տիչինինո (այլ կիրառումներ)

Տիչինինո, կարող է վերաբերել՝

Տիչինինո - գյուղ Ռուսաստանի Սմոլենսկի մարզի Սմոլենսկի շրջանի կազմում։
Տիչինինո - կայարան Ռուսաստանի Սմոլենսկի մարզի Սմոլենսկի շրջանի կազմում։
Թոթանի

Թոթանի (վրաց.՝ თოთანი), գյուղ Վրաստանում։ Գտնվում է Սամեգրելո-Զեմո Սվանեթ մարզի Մեստիայի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 7 մարդ։


== Ծանոթագրություններ ==
Այգեձորի պատմության և մշակույթի անշարժ հուշարձանների ցանկ (Տավուշի մարզ)

Այս հոդվածը ներկայացնում է Տավուշի մարզի Այգեձոր գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 69 հուշարձան (28 միավոր)։

 


== Ծանոթագրություններ ==
Բելոցերկովսկի գյուղական խորհուրդ (այլ կիրառումներ)

Բելոցերկովսկի գյուղական խորհուրդ, կարող է վերաբերել՝

Բելոցերկովսկի գյուղական խորհուրդ - Ուկրաինայի Պոլտավայի մարզի Պիրյատինսկի շրջանում
Բելոցերկովսկի գյուղական խորհուրդ - Ուկրաինայի Պոլտավայի մարզի Վելիկոբագաչևսկի շրջանում
Ալկեո (Պերսևսի որդին)

Ալկեո (հին հունարեն՝ Ἀλκαῖος)՝ Հունական դիցաբանական կերպար։ Պերսևսի և Անդրոմեդոսի որդին է։ Նրա կնոջ անունն է Աստիդամիու, իսկ դստեր անունը՝ Պելոպ։ Նա ունի նաև այլ աղջիկներ, սակայն տարբեր կանանցից։
Նրա աղջիկներն են նաև Գունեիան և Մենեկեիան։ Ըստ սկզբաղբյուրների, նա հանրահայտ Հերկուլեսի պապն է։


== Ծանոթագրություններ ==
Դևիդ Ալմոնդ

Դևիդ Ալմոնդ (անգլ.՝ David Almond), (մայիսի 15, 1951(1951-05-15)[…], Նյուքասլ-ափոն-Թայն, Միացյալ Թագավորություն[…]), անգլիացի գրող, առավել հայտնի է որպես մանկական գրականության մեջ մոգական ռեալիզմի հիմնադիր։ Ալմոնդի ստեղծագործությունները նախատեսված են հիմնականում դեռահասների և երեխաների համար։ Ստեղծագործական աշխատանքն սկսել է 1998 թվականից։ Ստեղծագործություններից յուրաքանչյուրն արժանացել է քննադատությունների։ Նրա ստեղծագործությունները կարդում է Միացյալ Թագավորության ամեն երրորդ երեխան և աշխարհի ամեն երեսուներորդ երեխան։ Մանկական գրականությունում ունեցած ավանդի համար 2010 թվականին Ալմոնդն արժանացել է Հանս Քրիստիան Անդերսենի անվան մրցանակին։


== Կենսագրություն ==
Դևիդ Ալմոնդը ծնվել է 1951 թվականի մայիսի 15-ին Նյուքասլ ափոն Թայն քաղաքում կաթոլիկների ընտանիքում։ Կրթություն է ստացել Արևմտյան Անգլիայի համալսարանում, այնուհետև հաջորդ հինգ տարիներին աշխատել է որպես ուսուցիչ։ Որոշ ժամանակ նա ապրել է նկարիչների և գրողների կոմունայում, որից հետո վերադարձել է ծննդավայր։ 2007 թվականին Բրիտանական Քարնեգիի մեդալի 70֊րդ մրցանակաբաշխության ժամանակ Ալմոնդիի դեբյուտային վեպը՝ Սքելլիգը (1998 թ.) թվական) համարվեց մեդալակիր 10 աշխատանքներից մեկը։ Այն զբաղեցրել է այդ ցուցակի երրորդ տեղը բաց քվեարկության արդյունքում։


== Ստեղծագործություն ==
1985 թվականին հրապարակվել է Ալմոնդի առաջին գիրքը ՝ «Անքուն գիշերներ» (անգլ.՝ Sleepless Nights)։ Այն  պատվածքների հավաքածու է նախատեսված հասուն տարիքի ընթերցողների համար։ Գրողի առաջին մանկական պատմվածքը լույս է տեսել 1998  թվականին և կրում է Սքելլիգ անվանումը (անգլ.՝ Skellig)։ Գիրքն արժանանում է մեծ հաջողությունների և արժանացել է բազամաթիվ հեղինակավոր մրանակների։ Գրքի հիման վրա նկարահանվել է համանուն ֆիլմ, բեմադրվել է թատերական ներկայացում  և օպերա։
Հաջորդ ստեղծագործությունը՝  «Քիթսի թավ անտառները», հրատարակվել է 1999 թվականին և դարձել է Ամերիկյան գրականության ասոցիացիայի Մայքլ Փրինսի անվան  մրցանակին։
«Կրակ լափողները» գիրքը հրատարակվել է 2003 թվականին և արժանացել է Ուիթբրեդյան մրցանակի «Մանկական լավագույն գիրք» անվանակարգում։
«Կավը» (անգլ.՝ Clay) վեպը հրատարակվել է 2005 թվականին առաջադրվել է «Guardian»֊ի մրացանակին, ինչպես նաև  2007 թվականին ներառվել է Ամերիկյան գրականության ասոցիացիայի լավագույն գրքերի ցանկում՝ որպես դեռահասների համար ստեղծագործություն։ Գիրքը էկրանավորվել է  2008 թվականին։
Ալմոնդի ստեղծագործությունները թարգմանվել են ավելի քան 20 լեզուներով։ 2010 թվականին նա  մանկական գրականության մեջ ունեցած իր ավանդի համար արժանացել է Անդերսենի անվան մրցանակի։  Մրցանակը տալիս հանձնաժողովը նշել է․ 
«Ալմոնդի վեպերն օգնում են զարգացնել մանկական երևակայությունը, իսկ գրողն ինքը համարվում է մանկական ռեալիզմի հիմնադիր»։
Ներկայումս գրողն իր ընտանիքի հետ ապրում է Անգլիայի հյուսիս֊արևելքում գտնվող Նորտամբերլենդ կոմսությունում ։


== Ծանոթագրություններ ==
Նոյեմբերի 16

Նոյեմբերի 16, տարվա 320-րդ (նահանջ տարիներին՝ 321-րդ) օրն է։

Տարվա ավարտին մնում է 45 օր։


== Դեպքեր ==
1848 թ․՝ Լոնդոնում իր վերջին համերգը տվեց Ֆրեդերիկ Շոպենը
1907 թ․՝ ձևավորվում է Միացյալ Նահանգների 46-րդ Օքլահոմա նահանգը
1918 թ․՝ Հունգարիան դուրս է գալիս Ավստրահունգարական կայսրությունից և դառնում է հանրապետություն
1945 թ․՝ հայտնաբերվում են ամերիցիում և կյուրիում ծանր մետաղները
1979 թ․՝ բացվում է Բուխարեստի մետրոյի առաջին գիծը
1989 թ․՝ Չեխոսլովակիայում սկսվում է թավշե հեղափոխությունը
2021 թ․՝ Հայաստանի և Ադրբեջանի զինված ուժերի միջև Սյունիքի մարզի տարածքում տեղի են ունեցել ռազմական գործողություններ


== Ծնունդներ ==
1895՝
Պաուլ Հինդեմիթ (մ.1963) Paul Hindemith գերմանացի կոմպոզիտոր և ջութակահար
Մայքլ Արլեն (մ.1956) սփյուռքահայ անգլերենագիր գրող
1896 - Օսվալդ Մոսլի (մ.1980) Oswald Mosley բրիտանացի քաղաքական գործիչ
1904 - Միհրան Մխիթարյան, հայ սովետական ճարտարապետ։
1906 - Ռոման Կարմեն (մ.1978) Роман Лазаревич Кармен խորհրդային կինոօպերատոր
1912 - Լևոն Բաբայան (մ.1995), ճարտարապետ
1923 - Վահրամ Խաչիկյան, նկարիչ
1933 - Զավեն Ավետիսյան, հայ գրականագետ։
1939 - Ռոբերտ Ամիրխանյան, կոմպոզիտոր
1948 - Օլիվեր Շանթի Oliver Shanti գերմանացի երաժիշտ
1949 - Արտաշես Թումանյան, Հայաստանի պետական գործիչ, դիվանագետ
1951 - Գեղազնիկ Միքայելյան Հայաստանի ազգային հերոս
1959 - Արթուր Անդրանիկյան, բանաստեղծ և գրականագետ
1961 - Աշոտ Հովակիմյան, դիվանագետ
Արցախի պատերազմի մասնակիցներ՝
1963 - Յուրի Անտոնյան
1973 - Հեղինե Բդոյան
1967 - Ռալֆ Յիրիկյան, գործարար
1972 - Գերասիմ Ավշարյան, ռուսերենագիր գրող և հոգեբան
1977 - Մաուրիսիո Օչման Mauricio Ochmann մեքսիկացի դերասան
1982 - Ամարի Սթադեմայեր Amar'e Stoudemire ամերիկացի բասկետբոլիստ
1985 - Էդուարդ Հակոբյան, թատրոնի և կինոյի նկարիչ
1996 - Ռոբերտ Աբաջյան, հետմահու Արցախի հերոս


== Մահեր ==
1272 - Հենրի III, Անգլիայի թագավոր (1216-1272)
1966՝ հայ խորհրդային ագրոկենսաբան Արտավազդ Ավագյան
1981՝ ամերիկացի դերասան Ուիլյամ Հոլդեն
Արցախի պատերազմի մասնակիցներ՝
1992 - Մավրիկ Ալեքսանյան
1996 - Ալեքսանդր Ալեքսանյան, վաշտի հրամանատար
2004՝ բանաստեղծ և մշակույթի գործիչ Լևոն Միրիջանյան
2006՝ ամերիկացի տնտեսագետ Միլթոն Ֆրիդմեն
2013՝ արքեպիսկոպոս Արսեն Բերբերյան


== Տոներ ==
Հանդուրժողականության միջազգային օր
Ինքնիշխանության հռչակման օր (Էստոնիա)
Իսլանդերենի օր (Իսլանդիա)


== Ծանոթագրություններ ==
Իսկրովկա (գյուղ, Տիվրովի շրջան)

Անվան այլ կիրառումների համար տե՛ս՝ ԻսկրովկաԻսկրովկա (ուկրաիներեն՝ Іскрівка), գյուղ Ուկրաինայի Վիննիցայի մարզի Տիվրովի շրջանում։
2001 թվականի տվյալներով Իսկրովկա գյուղում բնակվում էր 44 մարդ։ Բնակավայրը զբաղեցնում է 0,265 կմ² տարածք։ Բնակչության խտությունը կազմում էր 166,04 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լիչի (Սաչխերեի շրջան)

Լիչի (վրաց.՝ ლიჩი), գյուղ Վրաստանում։ Գտնվում է Իմերեթի մարզի Սաչխերեի շրջան‎‎ում։


== Դիրք ==
Գյուղը գտնվում է ծովի մակարդակից 850 մետր բարձրության վրա։ Շրջկենտրոն Սաչխերեից հեռու է 37 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 170 մարդ։


== Ծանոթագրություններ ==
Հենրիխ Վարդանյան

Հենրիխ Սենեքերիմի Վարդանյան (դեկտեմբերի 16, 1934(1934-12-16) կամ դեկտեմբերի 15, 1934(1934-12-15), Թիֆլիս, ԱԽՖՍՀ, ԽՍՀՄ), հայ խորհրդային երկրաբան։ Երկրաբանա-հանքաբանական գիտությունների դոկտոր (1974 թ.), պրոֆեսոր (1978 թ.)։


== Կենսագրություն ==
Ավարտել է Մոսկվայի համալսարանը (1958 թ.)։ Որպես երկրաբան աշխատել է Հեռավոր Արևելքում, Անդրբայկալում և Հայաստանում։ 1965 թվականից աշխատում է հիդրոերկրաբանության և ինժեներական երկրաբանության համամիութենական ԳՀԻ-ում, 1980 թվականից տնօրենի գիտության գծով տեղակալն է։ Աշխատությունները վերաբերում են ստորերկրյա ջրերի առաջացման, տարածման, պաշարների և ռեսուրսների հաշվարկման պրոբլեմներին։ Վարդանյանն ՅՈԻՆԵՍԿՕ-ի փորձագետ է, հիդրոերկրաբանների միջազգային ասոցիացիայի փոխնախագահ։


== Երկեր ==
Месторождения углекислых вод горноскладчатых регионов, М․, 1977
Методика геофизических исследований при поисках и разведке минеральных вод, М․, 1978 (соавторы Мелькановицкий И․ М․, В одоватова 3․ А )
Բոտկովո

Բոտկովո (ռուս.՝ Ботково), գյուղ Ռուսաստանի Նովգորոդի մարզի Բորովիչսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կազմորի

Կազմորի (լատ.՝ Nárdus), փայլասենի, փշախոտ, դաշտավլուկազգիների (հացազգիներ) ընտանիքի բազմամյա խոտաբույսերի ցեղ։ Հայտնի է 1 տեսակ՝ կազմորի ցցված (N. stricta)։


== Տարածում ==
ՀՀ-ում տարածված է բարձրլեռնային գոտիների (2300-3500 մ բարձրություններում) մարգագետիններում և մարգագետնատափաստաններում։ Չարորակ մոլախոտ է։ Աճում է թթու, աղքատ, մոխրակերպ հողերում։


== Կենսաբանական նկարագիր ==
Կարճ, սողացող կոճղարմատով բույս է, առաջացնում է գորշ կանաչավուն խիտ ճիմ։ Ցողունն ուղիղ է, կոշտ և մերկ՝ առանց հանգույցների, բարձրանում է՝ 10-30 սմ։ Տերևներն արմատամերձ են, բարակ, սուր, կոշտ։ Ծաղկաբույլը միակողմանի, նոսր, միածաղիկ հասկիկներով հասկ է։ Ծաղկում է հուլիսի վերջին։ Պտուղը եռանիստ կեղծ հատիկ է։


== Կիրառություն ==
Արագ աճի շնորհիվ մարգագետիններում ճնշում է արժեքավոր խոտաբույսերի աճը։ Նպաստում է մարգագետինների ճմակալմանը, ամրացնում ավազուտները։
Գոմեր Ներքին (ձմեռանոց, Գեղարքունիքի մարզ)

Անվան այլ կիրառումների համար տե՛ս՝ Գոմեր Ներքին (այլ կիրառումներ)Գոմեր Ներքին, ձմեռանոց Հայաստանի Գեղարքունիքի մարզում՝ Մարտունու շրջանում։ 1939 թվականին բնակչությունը կազմել է 47 մարդ, իսկ 1959-ին՝ 83 հայ բնակիչ։


== Ծանոթագրություններ ==
ՀՊՃՀ Տրանսպորտային համակարգերի դեպարտամենտ

ՀՊՃՀ-ի Տրանսպորտային համակարգերի ֆակուլտետը ստեղծվել է 1985 թ.-ին, որի առաջին դեկանն էր Հենրիկ Քոչինյանը, 1990-2006 թթ. ֆակուլտետի դեկանն է եղել դոցենտ Գագիկ Մուսայելյանը, 2006-2007 թթ.` դոցենտ Պարգև Բալջյանը, ներկայումս ֆակուլտետի դեկանն է Գագիկ Մուսայելյանը։


== Ընդհանուր տեղեկատվություն ==
Ֆակուլտետն ունի 3 ամբիոն` ավտոմոբիլների, փոխադրումների և ճանապարհային երթևեկության կազմակերպման, ճանապարհաշինարարական մեքենաների պնևմահիդրոսարքավորումների և հիդրավլիկայի, որտեղ դասավանդում են 15 դոցենտ, 17 ասիստենտ և ավագ դասախոս։ Ֆակուլտետի 32 դասախոսներից 18-ը (57%) ունեն գիտական աստիճան։ Կրթական 3 ծրագրերի 3 մասնագիտությունների գծով ֆակուլտետում սովորում են 492 ուսանող, 20 մագիստրանտ, 5 ասպիրանտ։
Ֆակուլտետի գիտահետազոտական աշխատանքների հիմնական ուղղություններն են՝ ավտոմայրուղային փոխադրումներ, ճանապարհային երթևեկության անվտանգ կազմակերպում, ավտոմոբիլների ագրեգատների հաշվարկման մեթոդների մշակում, բարձունքային պայմաններում ավտոտրակտորային դիզելների հզորության կորստի փոխհատուցման և տուրբոներմղման դեպքում դրանց արդյունավետ ցուցանիշների բարելավման ուղիների հետազոտում։


== Արտաքին հղումներ ==
Հայաստանի պետական ճարտարագիտական համալսարանի կայք էջը Archived 2011-10-03 at the Wayback Machine.
Պոպովսկի գյուղական խորհուրդ (Կոնոտոպսկի շրջան)

Անվան այլ կիրառումների համար տե՛ս՝ Պոպովսկի գյուղական խորհուրդ (այլ կիրառումներ)Պոպովսկի գյուղական խորհուրդ  (ուկրաիներեն՝ Попівська сільська рада), Ուկրաինայի Սումիի մարզի Կոնոտոպսկի շրջանում։
2001 թվականի տվյալներով Պոպովսկի գյուղական խորհրդում բնակվում էր 4923 մարդ։ Խորհրդում կա 4 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Սինկի (գյուղ, Ուլյանովսկի շրջան)

Սինկի (ուկրաիներեն՝ Синьки), գյուղ Ուկրաինայի Կիրովոգրադի մարզի Ուլյանովսկի շրջանում։
2001 թվականի տվյալներով Սինկի գյուղում բնակվում էր 1 292 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Թոմիրիս

Թագուհի Թոմիրիս, եղել է մասքութների թագուհի։ Մասքութները իրանական բնիկներ են
։
Կասպից ծովի շրջակայքում և Միջին Ասիայում բնակվող սկյութական ցեղեր։ Ապրել են այժմյան Թուրքմենստանի, Աֆղանստանի և Արևմտյան Ուզբեկստանի որոշ մասերում ։ Թոմիրիսը ստիպում է իր բանակին պաշտպանվել Աքեմենյան կայսրության կայսր Կյուրոս Բ Մեծի հարձակումից։ Ըստ Հերոդոտոսի՝ Թոմիրիսը հաղթել է Կյուրոսին և սպանել նրան մ.թ. 570 թվականին։


== Պատմություն ==

Թոմիրիսի և նրա որդու` Սպարգապիսեսի անունը (ով գլխավորում էր բանակը), իրանական ծագում ունեն։ 
Ինչպես պատմաբանները,
որոնք առաջինն էին գրում նրա մասին, այնպես էլ հույները նրա անունը բավականին հաճախ էին օգտագործում։
Շատ հույն պատմաբաններ գրում են, որ նա հաղթել է Կյուրոսին` Աքեմենյան կայսրության հիմնադրին և սպանել նրան, երբ Կյուրոս Բ Մեծը փորձել է հարձակվել նրա երկրի վրա և գրավել այն։
Հերոդոտոսը, որն ապրել է մոտավորապես մ.թ.ա. 484- 425 թվականներին, վաղ դասական գրողներից է, որը գրառել է նրա կարիերայի մասին` գրելով հարյուր տարի անց։ Նրա պատմությունը եղել է շատ հայտնի և դարձել է լեգենդ։ Ստրաբոնը, Պոլիենուսը, Կասիդորիուսը և Ջորդանեսը նույնպես գրել են նրա մասին։
Հույն պատմաբանների գրառումների համաձայն` Կյուրոսը մասագետների վրա նախնական հարձակման ժամանակ հաղթանակ է տարել, ապա որոգայթ է նախապատրաստել մյուս մասագետների համար։ Պարսիկները հեռացել են ճամբարից` թողնելով այնտեղ  գինու հսկայական պաշար։
Խաշնարած սկյութները սովոր չէին գինու գործածությանը, նրանց սիրելի թունաքիմիկատը հաշիշն էր` ֆերմենտացված կաթի հետ։ Նրանք խմում են Կյուրոսի թողած գինին։ Պարսիկները հարձակվում են մարտունակությունը կորցրած սկյութների վրա` հաղթելով նրանց և գերելով Թոմիրիսի որդուն` Սպարգապիսեսին` նրանց բանակի գեներալին։ Մասագետների մեծ մասը գերվում է, մնացածը` սպանվում։ Ըստ Հերոդոտոսի` Սպարգապիսեսը ինքնասպանություն է գործում, որպեսզի գերի չընկնի պարսիկներին։ Մասագետների թագուհին նամակ է ուղարկում Կյուրոսին` քննադատելով նրա դավաճանությունը և ամբողջ ուժերը կենտրոնացնում է երկրորդ ճակատամարտի համար։ Մասագետները հաղթանակ են տանում, պարսիկները մեծ կորուստ են կրում, Կյուրոսը գլխատվում է
։


== Ժառանգություն ==

Ուստաչ Դեսչամփսը իր պոեզիայի մեջ է ավելացրել Թոմիրիսին որպես մեկին, ով 14-րդ դարի արժանավոր կանանցից է։
Շեքսպիրի շատ վաղ շրջանի պիեսում`  Հենրիխ VI-ում, կոմսուհի Օվերենը Լորդ Տալբոտային սպասելիս ասում է այս խոսքերը.

 
Շեքսպիրի հղումը Թոմիրիսին որպես սկյութների թագուհու և ոչ թե սովորական հունական նշանակությամբ (մասագետների թագուհի) մատնացույց է անում երկու հնարավոր վստահելի աղբյուրներ։
Թոմիրիսի պատմությունը ներառված է արևմտյան արվեստի ավանդույթի մեջ (Ալեգրինի, Ֆերրարի։ Մատիա Պրետի, Գյուստավ Մորո և և քանդակագործ Սեվերո Կալզետա դա  Ռավենա)։


== Ծանոթագրություններ ==
Նովոյաշևո

Նովոյաշևո (ռուս.՝ Новояшево, բաշկիրերեն՝ Яңы Йәш), գյուղ Ռուսաստանի Բաշկորտոստան հանրապետության Կալտասինսկի շրջանի կազմում։
Բնակչությունը 2009 թվականին գրանցված տվյալներով կազմում էր 173 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սույանել

Սույանել (ֆր.՝ Souilhanels), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 383 մարդ, բնակչության խտությունը` 140.81 մարդ/կմ²։ Բնակավայրը զբաղեցնում է 2.72 կմ² տարածք։


== Աշխարհագրություն ==
Գտնվում է Փարիզ քաղաքից 620 կմ հարավ, Մոնպելիե քաղաքից` 165 կմ արևմուտք, Կարկասոն քաղաքից` 39 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 292 աշխատունակ (15-64 տարեկան)  բնակիչ, որոնցից ակտիվ էին 185-ը, իսկ ոչ ակտիվները` 107։ Ակտիվության ցուցանիշը կազմում է 63,4 %։ 185 աշխատունակ մարդկանցից աշխատել է 171 անձ (88 տղամարդ և 83 կին)։ Գործազուրկ են եղել 14 անձ (2 տղամարդ և 12 կին)։ 107 անաշխատունակներից 74-ը եղել են աշակերտներ կամ ուսանողներ, 18-ը` թոշակառուներ, իսկ 15-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կինա (գյուղ, Ռուտուլսկի շրջան)

Կինա (ռուս.՝ Кина), գյուղ Ռուսաստանի Դաղստան հանրապետության Ռուտուլսկի շրջանի կազմում։
Բնակչությունը 2002 թվականին գրանցված տվյալներով կազմում էր 976 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մոտրիլ (քաղաք)

Մոտրիլ (իսպ.՝ Motril), քաղաք և համայնք Իսպանիայում, մտնում է Գրանադա պրովինցիայի կազմում (Անդալուզիա ինքնավար մարզ)։ Համայնքը գտնվում է Կոստա-Տրոպիկալ գավառի կազմում։
Տարածքը 109 կմ2։ Բնակչությունը 60884 մարդ (ըստ 2010 թվականի մարդահամարի)։ Պրովինցիայի ադմինիստրացիայից ունի 74 կմ հեռավորություն։


== Արտաքին հղումներ ==
Turismo Motril Archived 2007-08-20 at the Wayback Machine.
Motril mobile app Archived 2013-10-26 at the Wayback Machine.
Costa tropical
Information about Motril Archived 2010-10-28 at the Wayback Machine.
Local History
Motril - Sistema de Información Multiterritorial de Andalucía
Paseo virtual por Motril
English News Magazine for the Region
Turismo Granada Archived 2013-03-19 at the Wayback Machine.
El Cultura Motril Archived 2014-07-23 at the Wayback Machine.
Ruta de las azucareras
Santuario de Nuestra Señora de la Cabeza Archived 2012-07-04 at the Wayback Machine.
Santuario de Nuestra Sra. de la Cabeza en Motril
Salobreña - Información de tu ciudad MONUMENTOS RELIGIOSOS Motril Santuario de Nuestra Señora de la Cabeza
Բրաչիանո

Բրաչիանո (իտալերեն՝  Bracciano), քաղաք Իտալիայում, Լացիո մարզի Հռոմ գավառում, համանուն լճի ափին, Հռոմից 30 կմ հյուսիս-արևմուտք։
Բնակչությունը 2012 թվականի դրությամբ՝ 19290 մարդ։


== Պատմություն ==

Լճի ափին կանգնած է գեղեցիկ պահպանված ամրոցը, որը կառուցվել է 13-րդ դարում Օրսիններ իշխանների կողմից և նրանց կողմից ընդլայնվել է Վերածննդի դարաշրջանի սկզբում։ Ամրոցում 1481 թվականին Հռոմում մոլեգնած համաճարակից ապաստան է գտել Հռոմի Պապ Սիկստ IV-ը, իսկ 16 տարի անց նա դիմադրեց պապական զորքերի՝ Գվիդոբալդո դա Մոնտեֆելտրո և Հռոմի Պապ Ալեքսանդր VI-ի որդի Ջովանի Բորջայի գլխավորությամբ, պաշարմանը։
1558 թվականին Պաոլո Ջորդանո Օրսինին Կոզիմո Մեդիչի դստեր հետ իր ամուսնության կապակցությամբ ստացել է Բրաչիանոյի դուքս։ Նրա անմտությունների և անկարգությունների մասին լեգենդներ են պտտվել, որոնք իրենց մարմնավորումն են ստացել Ջոան Վեբստերի «Սպիտակ սատանան» երկում։
17-րդ դարում դուքսերի նստավայրը հայտնվեց անմխիթար վիճակում, իսկ 1696 թվականին այն վաճառվեց Հռոմի Պապ Ինոկենտի XI-ի եղբորորդի՝ իշխան Օդեսկալչին, որի ժառանգների ենթակայության տակ է մնում մինչ օրս։ 1971 թվականին ամրոցում նկարահանվել է «Լուչիա դի Լամերմուր» ֆիլմ-օպերան։ 2006 թվականին ամրոցում տեղի է ունեցել Թոմ Քրուզի և Քեթի Հոլմսի հարսանեկան արարողությունը։


== Օրսին-Օդեսկալչի ամրոցը ==
Ամրոցի և նրա բնակիչների մասին գրել է ռուս հեղինակ Պավել Մուրատովը («Իտալիայի պատկերներում»)։ Նա նշել է, որ այն միակ տեղն է, որտեղ կարող ես զգալ Վերածննդի դարաշրջանի մարդկանց սենյակային հարմարավետությունը, քանզի այստեղ և ոչ այլուր պահպանվել են կահույքի և այլ իրերի կահավորանքները, ինչպես նաև որմնանկարներ, որոնց վրա կարելի է տեսնել Բրաչիանոյի հին տերերի կյանքը արտացոլող նկարներ՝ շախմատ խաղալիս, որսորդության, կարդալու, միրգ հավաքելով, լճում նավակով զբոսնելիս։


== Պատկերասրահ ==

		
		
		
		
		
		
		
		
		


== Կլիմա ==


== Արտաքին հղումներ ==
Տեղեկություն՝ զբոսաշրջինկերին
Օրսինի-Օդեսկալչի ամրոց
Ռոբերտո Պիպեռնո, "Բրաչիանո"


== Ծանոթագրություններ ==
Վելիկայա Բուշինկա

Վելիկայա Բուշինկա (ուկրաիներեն՝ Велика Бушинка), գյուղ Ուկրաինայի Վիննիցայի մարզի Նեմիրովի շրջանում։ Հիմնադրվել է 1443 թվականին։
2001 թվականի տվյալներով Վելիկայա Բուշինկա գյուղում բնակվում էր 1 364 մարդ։ Բնակավայրը զբաղեցնում է 3381 կմ² տարածք։ Բնակչության խտությունը կազմում էր 403,43 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Էնրիկե Պենիա Նիետո

Էնրիկե Պենիա Նիետոն (իսպ.՝ Enrique Peña Nieto, հուլիսի 20, 1966(1966-07-20), Atlacomulco de Fabela, Մեխիկո, Մեքսիկայի Միացյալ Նահանգներ), մեքսիկացի քաղաքական գործիչ է, 2012 թ-ի դեկտեմբերի 1-ից մինչև 2018 թվականի նոյեմբերի 30-ը եղել է Մեքսիկայի նախագահ։ 2005-2011 թթ. եղել է Մեխիկո նահանգի նահանգապետը։ Ավարտել է Մեխիկոյի Պանամերիկյան համալսարանը, որից հետո աշխատել է Մեխիկոյի նահանգապետրանում՝ զբաղեցնելով տարբեր պաշտոններ։ 2005 թ. հավաքելով 49% ձայն, ընտրվել է Մեխիկոյի նահանգապետ։ 2012-ին տեղի ունեցած ընտրություւների ժամանակ նա ընտրվել է որպես Մեքսիկայի նախագահ՝ հավաքելով 38,21% ձայն (Մեքսիկայում ընտրությունների երկրորդ փուլ տեղի չի ունեցել)։


== Ծանոթագրություններ ==
Խոլոնով

Խոլոնով (ուկրաիներեն՝ Холонів), գյուղ Ուկրաինայի Վոլինի մարզի Գորոխովի շրջանում։ Հիմնադրվել է 1451 թվականին։
2001 թվականի տվյալներով Խոլոնով գյուղում բնակվում էր 846 մարդ։ Բնակավայրը զբաղեցնում է 18,6 կմ² տարածք։ Բնակչության խտությունը կազմում էր 45,48 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դեմեր (այլ կիրառումներ)

Դեմեր, կարող է վերաբերել՝

Դեմեր - լեռնագագաթ (2005 մ) Գեղարքունիքի մարզում, Գեղամա լեռների համակարգում
Դեմեր - լեռնագագաթ (2198 մ) Գեղարքունիքի մարզում, համանուն լեռներում
Դեմեր - լեռներ Գեղարքունիքի մարզում, Վարդենիսի լեռնաշղթայում
Կոլոդենկա (գետ)

Անվան այլ կիրառումների համար տե՛ս՝ Կոլոդենկա (այլ կիրառումներ)Կոլոդենկա (ռուս.՝ Колоденка), գետ Ռուսաստանում, հոսում է Վոլոգդայի մարզում, Չերեպովեցկի շրջանում։ Գետաբերանը տեղակայված է Ռիբինսկի ջրամբար ափում։ Գետի երկարությունը 36 կմ է։ Ավազանի տարածքը 202 կմ² է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 08010200412110000007348
Հիդրոլոգիական ուսումնասիրությունների կոդը - 110000734
Ավազանի կոդը - 08.01.02.004
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ջիմմի Դորսի

Ջիմմի Դորսի (անգլ.՝ Jimmy Dorsey, փետրվարի 29, 1904(1904-02-29)[…], Շենանդոա, Սկուկիլ շրջան, Փենսիլվանիա, ԱՄՆ - հունիսի 12, 1957(1957-06-12)[…], Նյու Յորք, Նյու Յորք, ԱՄՆ), ամերիկացի ջազային սակսոֆոնահար և կլարնետահար, սվինգի դարաշրջանի ամենահայտնի բենդ լիդեր։ Նվագախմբի հետ ձայնագրել է բազմաթիվ հիթեր՝ լատինամերիկյան երանգներով, հաստատելով 1940-ական թվականների սկզբներին ամենահաջողակ երաժշտական խումբ լինելը։ Եղել է  հայտնի  տրոմբոնահար, բրենդ լիդեր Տոմի Դորսիի եղբայրը, որի հետ մի ժամանակ՝ իր կարերիայի վաղ և ուշ շրջանում,  ղեկավարել է ջազային նվագախումբը.
Սինգլ Ջիմմի Դորսիին իր նվագախմբի (1942 թվական) հետ 2009 թվականին ընդգրկել են «Գրեմմի» մրցանակի փառքի սրահում՝  արժևորելով ավելի քան 25 տարվա վաղեմություն ունեցող լավագույն և կարևորագույն ձայնագրությունները։


== Ծանոթագրություններ ==


== Տեսնել նաև ==
Տոմի Դորսի


== Լրացուցիչ գրականություն ==
Stockdale, Robert L. Jimmy Dorsey: A Study in Contrasts. (Studies in Jazz Series). Lanham, MD: The Scarecrow Press, Inc., 1999. (ISBN 0810835363)
Arnold, Jay, ed. Jimmy Dorsey Saxophone Method: A School of Rhythmic Saxophone Playing. Warner Bros Pubns, 1999.
Sanford, Herb. Tommy and Jimmy: The Dorsey Years. (Introduction by Bing Crosby). DaCapo Press, 1980.
Bockemuehl, Eugene. On the Road with the Jimmy Dorsey Aggravation, 1947—1949. Gray Castle Press, 1996.
Metronome Magazine, March, 1942: Jimmy Dorsey cover. Metronome Editors. Vol. LVIII, No. 3.
Down Beat Magazine, October 21, 1946: Jimmy Dorsey and Paul Whiteman cover.


== Արտաքին հղումներ ==
Джимми Дорси на сайте AllMusic
Джимми Дорси в Британской энциклопедии
Big Band Serenade
(2330) Օնտակե

(2330) Օնտակե (անգլ.՝ Ontake), աստերոիդ աստերոիդների հիմնական գոտում։ Հայտնաբերվել է 1977 թվականի փետրվարի 18-ին Հիրոկի Կոսայի և Կիիտիրո Ֆուրուկավայի կողմից Կիսոյում։
Միջին հեռավորությունը Արեգակից կազմում է 3,181271 ա. մ., առավելագույնը մոտենում է 3,0569 ա. մ. հեռավորության վրա և հեռանում 3,3056 ա. մ.։ Արեգակի շուրջ մեկ ամբողջական պտույտ է կատարում 2072,52 երկրային օրվա ընթացքում, իր ուղեծրով շարժվելով միջինում 0,173701 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,66° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2330) Օնտակե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(21704) Միկկիլինեն

(21704) Միկկիլինեն, աստերոիդ աստերոիդների հիմնական գոտում։ Այս աստերոիդը հայտնաբերվել է 1999 թվականի սեպտեմբերի 7-ին ԼԻՆԵԱՐ ծրագրի կողմից Սոկոռոյում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(21704) Միկկիլինեն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ժամանց

Ժամանց, հաճելի գործունեություն, ազատ ժամանակի զբաղմունք։
Ունի նաև այլ անվանումներ` զվարճություն, զվարճանք և այլն։
Լինում է անհատական և խմբակային, տարբերվում է էներգիայի ծախսմամբ։


== Ժամանցի տեսակներ ==
Խաղեր (սեղանի, ակտիվ, վիդեոխաղեր և այլն)
Երաժշտության ունկնդրում
Կինո
Ընթերցանություն
Շոփինգ
Թատրոն
Կրկես
SPA
Սաունա
Տուրիզմ
Պլանետարիում
Կենդանաբանական այգի
Ջրաշխարհ
Լունապարկ
Կարաոկե
Գիշերային ակումբ
Պարեր
Ձեռագործություն և նկարչություն
Հեռուստացույցի դիտում
Զբոսանք (ոտքով, ձիով, ավոմեքենայով, հեծանիվով և այլն)
Սպորտ
Արշավ
Սահադաշտ
և այլն։


== Ժամանցը Հին աշխարհում ==

Հայտնի է, որ Հին Եգիպտոսի բնակիչները սիրել են խաղալ սեղանի խաղեր (օրինակ՝ սենետ), սակայն այդ խաղերի կանոնները չեն պահպանվել։ Երեխաները խաղում էին տարբեր խաղալիքներով:39, զբաղվում էին աճպարարությամբ, խաղում էին գնդակով։ Հայտնի է նաև, որ մեծ ճանաչում է ունեցել ձեռնամարտը։ Հարուստ մարդիկ զբաղվել են որսորդությամբ (այդ թվում հատուկ վարժեցված շներով) և զբոսնել են նավակով:38:
Հին Հունաստանում հայտնի են եղել սպորտային վարժություններն ու խաղերը, մրցույթները։ Հունաստանում էին անցկացվում Օլիմպիական խաղերը։ Կազմակերպվում էին մասնավոր խնջույքներ, ճաշկերույթներ։ Հայտնի է նաև Հին հունական թատրոնը։


== Ծանոթագրություններ ==


== Արտաքին հղումներ ==
Փիլիսոփայական բառարանում Дидье Жюлиа
Կիսելյով (գյուղ, Կիցմանի շրջան)

Կիսելյով (ուկրաիներեն՝ Киселів), գյուղ Ուկրաինայի Չեռնովցիի մարզի Կիցմանի շրջանում։
2001 թվականի տվյալներով Կիսելյով գյուղում բնակվում էր 2 873 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գալուստյան ազգային վարժարան

Գալուստյան ազգային վարժարան, երկսեռ ամենօրյա ուսումնական հաստատություն։ Հիմնադրվել է 1828 թվականին Կահիրեում։ Հիմնադիր-բարերարի անունով սկզբում կոչվել է Եղիազարյան հոգետուն, դպրատուն։ Քաղաքի առաջին մասնավոր հայկական դպրոցն էր, որը թույլատրվել էր բացել «շնորհիվ այն ազդեցիկ դիրքի, որ եգիպտահայ համայնքն ուներ եգիպտական արքունիքում»։ Տարրական դպրոց էր։ Հիմնական առարկան կրոնն էր, դասավանդվել է նաև թվաբանություն, հայերեն և արաբերեն։ Գպրատան ծախսերը կատարվել են ազգապատկան կալվածների եկամուտներից։ 1854 թվականին տեղափոխվել է Կարապետ Գալուստի միջոցներով կառուցված նոր շենք և կոչվել Խորենյան (Մովսես Խորենացու անունով) ազգային վարժարան, իսկ 1897 թվականից՝ Գալուստյան ազգային վարժարան։ Հաստատությունը գտնվում է թեմակալ առաջնորդի և հոգաբարձուների հսկողության տակ, գոյատևում է Կարապետ Գալուստի կաակած միջոցներով։ Ունի մանկապարտեզ, տարրական և բարձրագույն նախակրթարանի բաժիններ, ինչպես նաև գրադարան, մատենադարան։ Աշակերտները սովորում են հայոց լեզու և գրականություն, հայոց պատմություն, կրոնագիտություն, թվաբանություն, արաբերեն, անգլերեն, ֆրանսերեն, արվեստի առարկաներ։ 1996 թվականին աշակերտների թիվը 45 էր, ուսուցիչներինը՝ 16։ Այստեղ դասավանդել են Ա. Ալպոյաճյանը, Հ. Օշականը, Հ. Սեթյանը, Լ. Աճեմյանը և ուրիշներ։ Վարժարանի շրջանավարտներից են Վահան Թեքեյանը, Գառզուն, Գոհար Գասպարյանը և ուրիշներ։
Կարլ Ռիտտեր

Կարլ Ռիտտեր (օգոստոսի 7, 1779(1779-08-07)[…], Կվեդլինբուրգ, Գերմանիա - սեպտեմբերի 28, 1859(1859-09-28)[…], Բեռլին, Պրուսիայի թագավորություն), գերմանացի աշխարհագրագետ։ Բեռլինի համալսարանի պրոֆեսոր (1820), Պրուսական ԳԱ անդամ (1822), Պետերբուրգի ԳԱ արտասահմանյան պատվավոր անդամ (1835)։ «Erdkunde» («Երկրագիտություն») աշխատության մեջ (այս տերմինն առաջինը գործածել է Ռիտտեր․) զարգացրել և պրոպագանդել է համեմատական մեթոդը աշխարհագրության մեջ։
Ռիտտերի կենդանության ժամանակ լույս են տեսել նրա 19 հատոր աշխատությունները՝ նվիրված Ասիայի և Աֆրիկայի երկրներին։ Հասարակական երևույթները բացատրելիս։ Ռիտտեր հետևել է աշխարհագրական դետերմինիզմին։ Ռիտտեր փորձել է ապացուցել բնության որոշիչ ազդեցությունը ժողովուրդների ճակատագրի վրա, «հիմնավորել» եվրոպական ժողովուրդների աշխարհում գերիշխելու իրավունքը, որը նպաստել է գեոպոիտիկայի ձևավորմանը։


== Ծանոթագրություններ ==
Սալաքար (լեռ)

Սալաքար, լեռ Հայաստանի Սյունիքի մարզում, Մեղրու լեռների հյուսիս–արևելյան ճյուղավորություններում, Ճակատեն գյուղից 1,5 կմ հարավ–արևելք։ Բարձրությունը 1382 մ է։


== Ծանոթագրություններ ==